CELEX: 52004PC0597
Language: el
Date: 2004-09-14
Title: Πρόταση αποφαση του ΣυμβουλΊου που επιτρέπει στη Γαλλία να εφαρμόσει για τα καύσιμα διαφοροποιημένο επίπεδο φορολογίας σύμφωνα με το άρθρο 19 της οδηγίας 2003/96/ΕΚ

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                               Βρυξέλλες, 14.9.2004
                                               COM(2004) 597 τελικό
                                      Πρόταση
                         ΑΠΟΦΑΣΗ ΤΟΥ ΣΥΜΒΟΥΛΙΟΥ
   που επιτρέπει στη Γαλλία να εφαρµόσει για τα καύσιµα διαφοροποιηµένο επίπεδο
            φορολογίας σύµφωνα µε το άρθρο 19 της οδηγίας 2003/96/ΕΚ
                           (υποβληθείσα από την Επιτροπή)
EL                                                                              EL
 ---pagebreak---                                         ΑΙΤΙΟΛΟΓΙΚΗ ΕΚΘΕΣΗ
   1.       ΠΑΡΟΥΣΙΑΣΗ ΤΟΥ ΑΙΤΗΜΑΤΟΣ
   Με την επιστολή της 16ης Ιουνίου 2004, σύµφωνα µε το άρθρο 19 της οδηγίας 2003/96/ΕΚ
   του Συµβουλίου της 27ης Οκτωβρίου 2003, σχετικά µε την αναδιάρθρωση του κοινοτικού
   πλαισίου φορολογίας των ενεργειακών προϊόντων και της ηλεκτρικής ενέργειας1, οι γαλλικές
   αρχές γνωστοποίησαν στην Επιτροπή το αίτηµά τους να τους επιτραπεί να εφαρµόσουν
   διαφοροποιηµένο επίπεδο φορολογίας για το πετρέλαιο εσωτερικής καύσης και την
   αµόλυβδη βενζίνη, στο πλαίσιο µιας κρατικής µεταρρύθµισης και ιδίως της αποκέντρωσης
   των αρµοδιοτήτων που σήµερα ασκούνται σε κεντρικό επίπεδο.
   1.1.     Γενικό πλαίσιο του αιτήµατος
   Η γαλλική κυβέρνηση εισήλθε σε ένα νέο στάδιο αποκέντρωσης των αρµοδιοτήτων που
   ασκούνταν µέχρι σήµερα σε εθνικό επίπεδο. Η συνταγµατική αναθεώρηση του Μαρτίου 2003
   παρέχει το πλαίσιο για τη µεταφορά αρµοδιοτήτων του κράτους προς τις τοπικές
   αυτοδιοικήσεις (κοινότητες, νοµοί, περιφέρειες) και για τη διεξαγωγή πειραµατικής άσκησης
   αυτών των αρµοδιοτήτων από τις τοπικές αυτοδιοικήσεις.
   Η µεταφορά αρµοδιοτήτων θα συνοδεύεται, βάσει του νόµου, από τα αντίστοιχα
   χρηµατοδοτικά µέσα. Σε αυτό το πλαίσιο, η γαλλική κυβέρνηση, µετά από διεξοδική
   εξέταση, επέλεξε τον Εσωτερικό Φόρο για τα Προϊόντα Πετρελαίου (TIPP – πρόκειται για
   έναν ειδικό φόρο κατανάλωσης). Θα εφαρµοστούν δύο διαφορετικά αλλά συµπληρωµατικά
   µέτρα.
   Αφενός, ένα µέρος του εθνικού ειδικού φόρου κατανάλωσης που εισπράττεται σήµερα για τα
   δύο καύσιµα που χρησιµοποιούνται περισσότερο, δηλ. το πετρέλαιο εσωτερικής καύσης και
   την αµόλυβδη βενζίνη, θα µεταφερθεί στις περιφέρειες. Το ποσό θα είναι το ίδιο σε κάθε
   περιφέρεια και οι πόροι που θα αφιερωθούν για κάθε περιφέρεια θα είναι συνάρτηση της
   κατανάλωσης καυσίµων που έχει πράγµατι διαπιστωθεί στο έδαφος της. Η µεταφορά
   φορολογίας θα εξαρτάται εν µέρει από το επίπεδο των µεταφεροµένων αρµοδιοτήτων και από
   τη σηµερινή κατάσταση των περιφερειών όσον αφορά τις αρµοδιότητες που τους
   ανατίθενται. Έτσι, χάρη σε µία διαχείριση εγγύτητας και µε την εφαρµογή της αρχής της
   επικουρικότητας, αποσκοπεί στη διασφάλιση καλύτερης ποιότητας και λιγότερο δαπανηρής
   δηµόσιας υπηρεσίας.
   Εξάλλου, για να προσαρµοστεί ιδίως το σύστηµα στις διαφορές που χαρακτηρίζουν
   σήµερα τις περιφέρειες όσον αφορά την οικονοµική κατάσταση, θα επιτραπεί στα
   περιφερειακά συµβούλια (τοπικές διοικήσεις) να ψηφίζουν µείωση του ειδικού φόρου
   κατανάλωσης που πρέπει να εφαρµόζεται στα καύσιµα που καταναλώνονται στο έδαφος
   τους. Αντικείµενο της αίτησης παρέκκλισης είναι µόνον αυτή η δυνατότητα
   περιφερειακής διαφοροποίησης του TIPP. Η διαµόρφωση ανάλογα µε την περιφέρεια
   επιτρέπει να ασκούνται οι µεταφερόµενες αρµοδιότητες µε τρόπο που είναι καλύτερα
   προσαρµοσµένος στις ιδιαιτερότητες και στις ανάγκες κάθε περιφέρειας καθώς και στις
   ιδιαίτερες προσδοκίες των κατοίκων της. Πράγµατι, το µέτρο ανταποκρίνεται στις
   αντικειµενικές διαφορές που υφίστανται όσον αφορά την κοινωνικοοικονοµική κατάσταση
   1
           ΕΕ L 283 της 31.10.2003, σ. 51.
EL                                               2                                           EL
 ---pagebreak---    των περιφερειών. Οι διαφορές αυτές µπορούν να γίνουν αντιληπτές µέσω διαφόρων δεικτών.
   Για παράδειγµα, οι αποκλίσεις µεταξύ του µέγιστου και του ελάχιστου δείκτη φορολογικού
   πλούτου – 42,3 ευρώ ανά κάτοικο – και φορολογικής πίεσης – 0,79 για µέσο εθνικό όρο 1 –,
   επιτρέπουν να µετρηθούν οι αποκλίσεις µεταξύ της πλουσιότερης και της φτωχότερης
   περιφέρειας. Εξάλλου, 15 από τις 22 περιφέρειες έχουν δείκτη φορολογικής πίεσης
   µεγαλύτερο από τον εθνικό µέσο όρο και, συνεπώς, για να επιτύχουν το ίδιο φορολογικό
   προϊόν ανά κάτοικο, πρέπει να ασκούν φορολογική πίεση µεγαλύτερη από τον εθνικό µέσο
   όρο. Οι γαλλικές περιφέρειες δεν διαθέτουν, λοιπόν, το ίδιο περιθώριο ελιγµών για να
   βελτιώσουν την ποιότητα της υπηρεσίας που παρέχουν στους κατοίκους τους.
   Η σχετική φορολογική δαπάνη θα είναι, από το 2006, µικρότερη από 700 εκατοµµύρια ευρώ.
   1.2.     Μηχανισµοί του αιτούµενου µέτρου
   Η δυνατότητα περιφερειακής µείωσης του TIPP θα χορηγηθεί για την περίοδο από 1ης
   Ιανουαρίου 2006 έως 31 ∆εκεµβρίου 2011. Τα περιφερειακά συµβούλια θα ψηφίσουν το
   ποσό της µείωσης, εντός των ορίων που καθορίζονται από το νόµο και τηρώντας την
   παρέκκλιση που θα τους χορηγηθεί.
   Η µείωση δεν θα είναι µεγαλύτερη από 3,54 ευρώ ανά εκατόλιτρο για την αµόλυβδη βενζίνη
   και από 2,30 ευρώ ανά εκατόλιτρο για το πετρέλαιο εσωτερικής καύσης, καθ’ όλη τη
   διάρκεια ισχύος της παρέκκλισης. Το ποσό του ειδικού φόρου κατανάλωσης πριν από τη
   µείωση θα καθοριστεί σε 60,69 ευρώ ανά εκατόλιτρο για την αµόλυβδη βενζίνη και σε 42,84
   ευρώ ανά εκατόλιτρο για το πετρέλαιο εσωτερικής καύσης, αλλά οι δύο αυτοί συντελεστές
   και µόνον αυτοί µπορούν να εξελιχθούν κατά τη διάρκεια του χρόνου. Το επίπεδο
   φορολόγησης µετά από τη µείωση δεν θα είναι ποτέ χαµηλότερο από τα ελάχιστα κοινοτικά
   επίπεδα που καθορίζονται από την οδηγία 2003/96/ΕΚ.
   Η µείωση δεν θα εφαρµοστεί στην κατανάλωση πετρελαίου εσωτερικής καύσης για
   επαγγελµατική χρήση, το οποίο αποκαλείται και “πετρέλαιο εσωτερικής καύσης για εµπορική
   χρήση ”.
   1.3.     Μέτρα ελέγχων και κυκλοφορίας των σχετικών προϊόντων
   Η είσπραξη και ο έλεγχος του ειδικού φόρου κατανάλωσης του πετρελαίου εσωτερικής
   καύσης και της αµόλυβδης βενζίνης, ανεξαρτήτως των µειώσεων που θα ψηφιστούν από τις
   περιφέρειες, θα εξακολουθήσουν να υπάγονται στην αρµοδιότητα του κράτους.
   Η κυκλοφορία των προϊόντων θα πραγµατοποιείται υπό καθεστώς εισπραχθέντων δασµών· τα
   καύσιµα θα φορολογούνται κατά τη θέση τους στην κατανάλωση µε συντελεστή ειδικού
   φόρου κατανάλωσης που ισχύει στην περιφέρεια στην οποία παραδόθηκαν.
   Για να αντιµετωπιστεί ο κίνδυνος συγκεκριµένης απάτης (εκτροπή µιας παράδοσης για
   εκµετάλλευση της διαφοράς φορολόγησης µεταξύ δύο περιφερειών), η παρακολούθηση της
   αλυσίδας του ανεφοδιασµού θα εξασφαλίζεται χάρη στην εκ των προτέρων ταυτοποίηση των
   διαφόρων παραληπτών από τους προµηθευτές τους και στην κοινοποίηση αυτών των
   στοιχείων στη διοίκηση των τελωνείων. Η ανάλυση κινδύνου οδηγεί στην κατάταξη των
   παραληπτών σε τρεις κατηγορίες: στους τελικούς καταναλωτές µε ικανότητα αποθήκευσης
   σε κατάσταση χύµα, στα πρατήρια καυσίµων και στους διανοµείς καυσίµων που έχουν
   εξοφλήσει τους φόρους. Για να διευκολυνθεί ο προσδιορισµός της ταυτότητας των διανοµέων
   οι οποίοι πραγµατοποιούν παραδόσεις καυσίµων µεταξύ περιφερειών, θα τους χορηγηθεί
EL                                             3                                            EL
 ---pagebreak---    ατοµικά ένα ειδικό καθεστώς από τη διοίκηση των τελωνείων. Αρκεί τότε να ζητούν οι
   προµηθευτές από τους πελάτες τους διανοµείς αυτό το ειδικό καθεστώς και, από τους άλλους
   πελάτες τους, να ζητούν την κατηγορία στην οποία ανήκουν: πρατήρια καυσίµων ή τελικοί
   καταναλωτές.
   Σε περίπτωση εθνικής κίνησης καυσίµων µε εξοφληθέντες δασµούς, η τελωνειακή υπηρεσία
   θα έχει τη δυνατότητα να εξακριβώνει την προέλευση του προϊόντος και τον περιφερειακό
   προορισµό του. Σε περίπτωση ασυνήθιστου δροµολογίου και ανεξήγητων καθυστερήσεων, η
   υπηρεσία θα µπορεί να διεξαγάγει έρευνα σχετικά µε ενδεχόµενη εκτροπή του περιφερειακού
   προορισµού που είχε δηλωθεί αρχικά.
   Όσον αφορά την εξαίρεση από το πεδίο εφαρµογής του µέτρου του πετρελαίου εσωτερικής
   καύσης για επαγγελµατική χρήση, θα επιβάλλεται στους εθνικούς ή κοινοτικούς οδικούς
   µεταφορείς που πληρούν τους όρους για να επωφεληθούν από µερική επιστροφή του ειδικού
   φόρου κατανάλωσης για το πετρέλαιο εσωτερικής καύσης για επαγγελµατική χρήση ο ίδιος
   συντελεστής ειδικού φόρου κατανάλωσης ανεξαρτήτως της περιφέρειας στην οποία
   αγοράστηκε. Το προβλεπόµενο καθεστώς θα διατηρήσει τη διαδικασία επιστροφής που ισχύει
   σήµερα και θα επιτρέψει να εξουδετερωθούν εξ ολοκλήρου οι επιπτώσεις της µείωσης του
   συντελεστή που αποφασίζεται από τις περιφέρειες, µειώνοντας ανάλογα το ποσό της
   επιστροφής που οφείλεται για το πετρέλαιο εσωτερικής καύσης για επαγγελµατική χρήση.
   1.4.     Αποτελέσµατα στην εσωτερική αγορά
   Σύµφωνα µε τις γαλλικές αρχές, το µέτρο δεν θα επηρεάσει την ορθή λειτουργία της
   εσωτερικής αγοράς, ιδίως, επειδή το πεδίο εφαρµογής του µέτρου περιορίζεται στα καύσιµα
   µη επαγγελµατικής χρήσης. Επιπλέον, οι αποκλίσεις µεταξύ των τιµών πώλησης των
   καυσίµων µη επαγγελµατικής χρήσης, µεταξύ των δικτύων, είναι µεγαλύτερες από το ποσό
   της προβλεπόµενης διαφοροποίησης.
   Εξάλλου, το προβλεπόµενο µέτρο µείωσης του συντελεστή δεν αποτελεί κρατική ενίσχυση,
   εφόσον θα επιβάλλεται ο ίδιος συντελεστής ειδικού φόρου κατανάλωσης στις επιχειρήσεις
   οδικών µεταφορών για την κατανάλωσή τους πετρελαίου εσωτερικής καύσης για
   επαγγελµατική χρήση, ανεξαρτήτως της περιφέρειας της µητροπολιτικής Γαλλίας στην οποία
   θα έχει αγοραστεί αυτό το πετρέλαιο εσωτερικής καύσης για επαγγελµατική χρήση.
   Το προτεινόµενο µέτρο δεν θα οδηγήσει λοιπόν σε στρέβλωση του ανταγωνισµού στον τοµέα
   των µεταφορών και δεν θα επηρεάσει τις ενδοκοινοτικές συναλλαγές.
   2.       ΕΚΤΙΜΗΣΗ ΕΚ ΜΕΡΟΥΣ ΤΗΣ ΕΠΙΤΡΟΠΗΣ
   2.1.     Αντικείµενο του αιτήµατος και νοµική βάση
   Η Επιτροπή παρατηρεί εκ προοιµίου ότι το γαλλικό σχέδιο αποσκοπεί καταρχήν στη
   µεταφορά εσόδων από τους ειδικούς φόρους κατανάλωσης. Μία τέτοια µεταφορά δεν
   δηµιουργεί δυσκολία από την άποψη του κοινοτικού δικαίου. Το µέτρο που πρέπει να
   εκτιµήσει η Επιτροπή στο πλαίσιο του γαλλικού αιτήµατος αφορά µόνο τη µείωση του
   TIPP που διαφοροποιείται ανάλογα µε τις γαλλικές διοικητικές περιφέρειες.
   Σύµφωνα µε το άρθρο 19 της οδηγίας 2003/96/ΕΚ, το Συµβούλιο, αποφασίζοντας οµόφωνα
   µετά από πρόταση της Επιτροπής, µπορεί να επιτρέψει σε ένα κράτος µέλος να θεσπίσει
   περαιτέρω απαλλαγές ή µειώσεις για λόγους ειδικής πολιτικής.
EL                                             4                                            EL
 ---pagebreak---    Η εξέταση µιας αιτούµενης παρέκκλισης σύµφωνα µε το άρθρο 19 της οδηγίας 2003/96/ΕΚ
   βασίζεται σε συνολική ανάλυση συµµόρφωσης µε τις κοινοτικές πολιτικές.
   2.2.     Εφαρµοστέοι συντελεστές
   Η Επιτροπή παρατηρεί ότι οι µειώσεις του TIPP που προβλέπονται από τις γαλλικές αρχές
   συνεπάγονται πραγµατικούς συντελεστές ειδικών φόρων κατανάλωσης υψηλότερους από τα
   ελάχιστα κοινοτικά όρια που πρέπει να εφαρµόζονται. Εξάλλου, η Επιτροπή δεν θα µπορούσε
   να δεχθεί να είναι οι µειωµένοι συντελεστές χαµηλότεροι από αυτά τα ελάχιστα κοινοτικά
   όρια.
   2.3.     ∆ιάρκεια ισχύος του καθεστώτος
   Η Επιτροπή λαµβάνει υπόψη ότι η διάρκεια ισχύος του µέτρου είναι έξι έτη, το οποίο είναι
   σύµφωνο µε το άρθρο 19 της οδηγίας 2003/96/ΕΚ.
   2.4.     Φορολογική βάση / στρέβλωση ανταγωνισµού
   Μετά από διεξοδική εξέταση, η Επιτροπή εκτιµά ότι η µικρή διαφοροποίηση των
   συντελεστών των ειδικών φόρων κατανάλωσης µεταξύ των διαφόρων περιφερειών και οι
   αποκλίσεις των τιµών που υφίστανται µεταξύ των δικτύων διανοµής συνεπάγονται ότι ο
   κίνδυνος εκτροπής της κυκλοφορίας (και, εποµένως, αύξησης των εκποµπών που είναι
   επιβλαβείς για το περιβάλλον) θα είναι πολύ µικρός. Επιπλέον, η Επιτροπή λαµβάνει υπόψη
   ότι η εισαγωγή της περιφερειακής διαφοροποίησης συνδυάζεται µε αύξηση του ονοµαστικού
   συντελεστή του φόρου, το οποίο αποτελεί κίνητρο για αποτελεσµατικότερη χρησιµοποίηση
   των καυσίµων.
   Η Επιτροπή βεβαιώθηκε ότι το προτεινόµενο καθεστώς συνεπάγεται ότι το ποσό της
   επιστροφής για το πετρέλαιο εσωτερικής καύσης για επαγγελµατική χρήση θα µειωθεί κατά
   την αξία της περιφερειακής µείωσης του ειδικού φόρου κατανάλωσης για το πετρέλαιο
   εσωτερικής καύσης. Ωστόσο, πρέπει να διευκρινιστεί στο νοµοθετικό κείµενο ότι το µέγιστο
   ποσό της περιφερειακής µείωσης δεν µπορεί να υπερβαίνει τη διαφορά µεταξύ των εθνικών
   συντελεστών που εφαρµόζονται στο πετρέλαιο εσωτερικής καύσης µη επαγγελµατικής
   χρήσης και στο πετρέλαιο εσωτερικής καύσης για επαγγελµατική χρήση.
   Η εµπορική ενδοκοινοτική κυκλοφορία του πετρελαίου εσωτερικής καύσης και της
   αµόλυβδης βενζίνης πραγµατοποιείται σχεδόν εξ ολοκλήρου υπό καθεστώς αναστολής. Αυτό
   το είδος ενδοκοινοτικής κυκλοφορίας δεν επηρεάζεται από την περιφερειοποίηση των
   ειδικών φόρων κατανάλωσης που προβλέπεται από τη Γαλλία. Όσον αφορά τις πολύ
   περιορισµένες περιπτώσεις, κατά τις οποίες η εµπορική κυκλοφορία πραγµατοποιείται υπό
   καθεστώς εξόφλησης των φόρων, η φύση των προβλεπόµενων διαδικασιών ελέγχου είναι
   τέτοια ώστε να µην εισάγει διακρίσεις, και, σύµφωνα µε τις προβλέψεις, δεν θα έχει
   επιβλαβείς επιπτώσεις στην ενδοκοινοτική κυκλοφορία των προϊόντων υπό καθεστώς
   εξόφλησης των φόρων. Υπό αυτές τις συνθήκες, η περιφερειοποίηση των ειδικών φόρων
   κατανάλωσης δεν θα θίξει την ορθή λειτουργία της εσωτερικής αγοράς.
   Τα πολύ αυστηρά όρια διαφοροποίησης µεταξύ των συντελεστών ειδικών φόρων
   κατανάλωσης που εφαρµόζονται στις περιφέρειες, και η οποία, επιπλέον, θα αντισταθµιστεί
   από τις µεγάλες αποκλίσεις τιµών που υφίστανται µεταξύ των δικτύων διανοµής,
   διασφαλίζουν ότι η περιφερειοποίηση των ειδικών φόρων κατανάλωσης δεν θα προκαλέσει
   στρεβλώσεις του ανταγωνισµού στην αγορά των πετρελαϊκών προϊόντων. ∆εδοµένου ότι το
EL                                             5                                            EL
 ---pagebreak---    προβλεπόµενο µέτρο δεν εφαρµόζεται στο πετρέλαιο εσωτερικής καύσης για εµπορική
   χρήση, αποκλείεται στρέβλωση του ανταγωνισµού στις αγορές µεταφορές προσώπων και
   αγαθών.
   Η Επιτροπή κατέληξε επίσης στο συµπέρασµα ότι η περιφερειακή διαφοροποίηση δεν
   αποτελεί κρατική ενίσχυση.
   2.5.     Ειδικοί στόχοι πολιτικής
   Μετά από την εξέταση των στοιχείων που ανακοινώθηκαν από τη Γαλλία, η Επιτροπή εκτιµά
   ότι η προβλεπόµενη από τη Γαλλία αποκέντρωση εγγράφεται σε µία προσέγγιση ενίσχυσης
   της διοικητικής αποτελεσµατικότητας µε την ανάπτυξη µιας καλύτερης ποιότητας και
   λιγότερο δαπανηρής δηµόσιας υπηρεσίας. Αυτή η αναζήτηση βελτιωµένης
   αποτελεσµατικότητας φαίνεται να επιβεβαιώνεται από την προσπάθεια αποκέντρωσης που
   καταβάλλεται στη Γαλλία, η οποία επέτρεψε στις περιφερειακές αυτοδιοικήσεις να
   αποκτήσουν πείρα στον τοµέα της διαχείρισης. Εξάλλου, η αποκέντρωση αποτελεί έναν
   παράγοντα ανάπτυξης για την εθνική οικονοµία. Ο ακαθάριστος σχηµατισµός παγίου
   κεφαλαίου των τοπικών δηµοσίων διοικήσεων αντιπροσωπεύει το 2% του γαλλικού ΑΕΠ ενώ
   ο κρατικός σχηµατισµός ανέρχεται σε 0,5%, δηλ. η σχέση είναι 1 προς 4 υπέρ του τοπικού
   δηµόσιου τοµέα.
   Επιπλέον, το αιτούµενο µέτρο αποτελεί συµπληρωµατικό κίνητρο για να βελτιώσουν οι
   περιφέρειες µε διαφανή τρόπο την ποιότητα της διαχείρισής τους ενώ ταυτόχρονα
   ανταποκρίνεται σε διαφορετικές καταστάσεις στον κοινωνικοοικονοµικό τοµέα. Οι διατάξεις
   της πρότασης απόφασης πρέπει να προβλέπουν για το σκοπό αυτό ότι οι εν λόγω µειώσεις
   γίνονται σε συνάρτηση µε τις οικονοµικές συνθήκες που επικρατούν στις περιφέρειες.
   Η περιφερειοποίηση εγγράφεται στο πλαίσιο της πολιτικής επικουρικότητας επιτρέποντας τη
   λήψη αποφάσεων σε µεγάλο αριθµό τοµέων (επαγγελµατική κατάρτιση, οικονοµική
   ανάπτυξη, υγεία, εκπαίδευση, διαχείριση των εξοπλισµών µεγάλης κλίµακας, πολιτιστικά
   θέµατα) στο κατάλληλο επίπεδο.
   Ως εκ τούτου, η Επιτροπή καταλήγει στο συµπέρασµα ότι το αίτηµα περιφερειακής
   διαφοροποίησης ανταποκρίνεται σε έναν στόχο ειδικής πολιτικής κατά την έννοια του
   άρθρου 19 της οδηγίας 2003/96/ΕΚ.
   2.6.     Κανόνες ελέγχου και κυκλοφορίας
   Οι κανόνες ελέγχων και κυκλοφορίας που προβλέπονται από την οδηγία 2003/96/ΕΚ και από
   την οδηγία 92/12/ΕΟΚ του Συµβουλίου της 25ης Φεβρουαρίου 1992 σχετικά µε το γενικό
   καθεστώς, την κατοχή, την κυκλοφορία και τους ελέγχους των προϊόντων που υπόκεινται σε
   ειδικούς φόρους κατανάλωσης2, τηρούνται από το καθεστώς διοικητικής παρακολούθησης
   που προβλέπεται από τις γαλλικές αρχές. Τα προβλεπόµενα µέτρα ελέγχου είναι ανάλογα.
   2
          ΕΕ L 76 της 23.3.1992, σ. 1. Οδηγία όπως τροποποιήθηκε τελευταία από την οδηγία 2000/47/ΕΚ (ΕΕ
          L 193 της 29.7.2000, σ. 73).
EL                                                   6                                                   EL
 ---pagebreak---    ΑΠΟΦΑΣΗ
   Η Επιτροπή προτείνει να αποφασίσει το Συµβούλιο σύµφωνα µε το άρθρο 19 της οδηγίας
   2003/96/ΕΚ του Συµβουλίου, ότι, από την 1η Ιανουαρίου 2006 έως τις 31 ∆εκεµβρίου 2011,
   επιτρέπεται στη Γαλλία να εφαρµόσει µειωµένα επίπεδα φορολογίας για την αµόλυβδη
   βενζίνη και το πετρέλαιο εσωτερικής καύσης που χρησιµοποιούνται ως καύσιµα. Οι εν λόγω
   µειώσεις µπορούν να διαφοροποιούνται σε συνάρτηση µε τις διοικητικές περιφέρειες, εφόσον
   πληρούνται όλοι οι ακόλουθοι όροι:
            –    οι µειώσεις δεν υπερβαίνουν τα 35,4 ευρώ ανά 1000 λίτρα αµόλυβδης βενζίνης
                 και τα 23,0 ευρώ ανά 1000 λίτρα πετρελαίου εσωτερικής καύσης·
            –    οι µειώσεις δεν υπερβαίνουν τη διαφορά επιπέδων φορολογίας µεταξύ του
                 πετρελαίου εσωτερικής καύσης και του πετρελαίου εσωτερικής καύσης για
                 εµπορική χρήση·
            –    οι µειώσεις γίνονται σε συνάρτηση µε τις αντικειµενικές κοινωνικοοικονοµικές
                 συνθήκες που επικρατούν στις περιφέρειες.
   Οι µειωµένοι συντελεστές πρέπει να ανταποκρίνονται στις υποχρεώσεις που προβλέπονται
   από την οδηγία 2003/96/ΕΚ και, ιδίως, στους ελάχιστους συντελεστές που προβλέπονται στο
   άρθρο 7.
   Το πετρέλαιο εσωτερικής καύσης για εµπορική χρήση, κατά την έννοια του άρθρου 7,
   παράγραφος 2, της οδηγίας 2003/96/ΕΚ, εξαιρείται απ’ αυτή τη δυνατότητα µείωσης.
EL                                              7                                             EL
 ---pagebreak---                                             Πρόταση
                                 ΑΠΟΦΑΣΗ ΤΟΥ ΣΥΜΒΟΥΛΙΟΥ
       που επιτρέπει στη Γαλλία να εφαρµόσει διαφοροποιηµένο επίπεδο φορολογίας στα
                   καύσιµα σύµφωνα µε το άρθρο 19 της οδηγίας 2003/96/ΕΚ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη για την ίδρυση της Ευρωπαϊκής Κοινότητας,
   την οδηγία 2003/96/ΕΚ του Συµβουλίου, της 27ης Οκτωβρίου 2003, σχετικά µε την
   αναδιάρθρωση του κοινοτικού πλαισίου φορολογίας των ενεργειακών προϊόντων και της
   ηλεκτρικής ενέργειας3, και ιδίως το άρθρο 19,
   την πρόταση της Επιτροπής,
   Εκτιµώντας τα ακόλουθα:
   (1)    Η Γαλλία ζήτησε µε την επιστολή της 16ης Ιουνίου 2004 την άδεια να εφαρµόσει
          διαφοροποιηµένο επίπεδο φορολογίας για το πετρέλαιο εσωτερικής καύσης και την
          αµόλυβδη βενζίνη, στο πλαίσιο µιας µεταρρύθµισης του κράτους και, ιδίως, της
          αποκέντρωσης αρµοδιοτήτων που απαριθµούνται και που σήµερα ασκούνται σε
          κεντρικό επίπεδο.
   (2)    Η αποκέντρωση που προβλέπεται από τη Γαλλία εγγράφεται σε µία προσέγγιση
          ενίσχυσης της διοικητικής αποτελεσµατικότητας, µε την ανάπτυξη µιας δηµόσιας
          υπηρεσίας καλύτερης ποιότητας και λιγότερο δαπανηρής. Αποτελεί µέρος µιας
          πολιτικής επικουρικότητας επιτρέποντας τη λήψη αποφάσεων σε πολλούς τοµείς στο
          κατάλληλο κρατικό πλαίσιο. Η δυνατότητα περιφερειακής διαφοροποίησης αποτελεί
          συµπληρωµατικό κίνητρο για να βελτιώσουν οι περιφέρειες µε διαφανή τρόπο την
          ποιότητα της διαχείρισής τους. Εξάλλου, οι εν λόγω µειώσεις θα είναι συνάρτηση των
          κοινωνικοοικονοµικών συνθηκών που επικρατούν στις περιφέρειες.
   (3)    ∆εν είναι δυνατόν να επιτραπούν απεριόριστες χρονικά παρεκκλίσεις. Το άρθρο 19
          παράγραφος 2 της οδηγίας 2003/96/ΕΚ περιορίζει σε περίοδο έξι ετών, ενδεχοµένως
          ανανεώσιµη, τη διάρκεια της έγκρισης συµπληρωµατικής µείωσης της φορολογίας
          που εφαρµόζεται στα ενεργειακά προϊόντα και στην ηλεκτρική ενέργεια.
   (4)    Η µικρή διαφοροποίηση των συντελεστών των ειδικών φόρων κατανάλωσης µεταξύ
          των διαφόρων περιφερειών και οι αποκλίσεις των τιµών που υφίστανται µεταξύ των
          δικτύων διανοµής συνεπάγονται ότι ο κίνδυνος εκτροπής της κυκλοφορίας (και,
   3
          ΕΕ L 283 της 31.10.2003, σ. 51.
EL                                               8                                           EL
 ---pagebreak---         εποµένως, αύξησης των εκποµπών που είναι επιβλαβείς για το περιβάλλον) θα είναι
        πολύ µικρός. Επίσης, αυτό ανταποκρίνεται στις επιταγές της ενεργειακής πολιτικής.
   (5)  Η εµπορική ενδοκοινοτική κυκλοφορία του πετρελαίου εσωτερικής καύσης και της
        αµόλυβδης βενζίνης πραγµατοποιείται σχεδόν εξ ολοκλήρου υπό καθεστώς
        αναστολής. Αυτό το είδος ενδοκοινοτικής κυκλοφορίας δεν επηρεάζεται από την
        περιφερειοποίηση των ειδικών φόρων κατανάλωσης που προβλέπεται από τη Γαλλία.
        Όσον αφορά τις πολύ περιορισµένες περιπτώσεις κατά, τις οποίες η εµπορική
        κυκλοφορία γίνεται υπό καθεστώς εξόφλησης των φόρων, η φύση των
        προβλεπόµενων διαδικασιών ελέγχου είναι τέτοια που δεν εισάγει διακρίσεις και, υπό
        την επιφύλαξη τακτικής εξέτασης των πρακτικών λεπτοµερειών εφαρµογής, δεν θα
        έχει κανονικά πραγµατικές επιπτώσεις στην ενδοκοινοτική κυκλοφορία των
        προϊόντων υπό καθεστώς εξόφλησης δασµών. Υπό τους όρους αυτούς, η
        περιφερειοποίηση των ειδικών φόρων κατανάλωσης δεν φαίνεται να µπορεί να θίξει
        την ορθή λειτουργία της εσωτερικής αγοράς.
   (6)  Τα πολύ αυστηρά όρια που επιβάλλονται για τη διαφοροποίηση µεταξύ των
        συντελεστών ειδικών φόρων κατανάλωσης που εφαρµόζονται στις περιφέρειες, η
        οποία, επιπλέον, αντισταθµίζεται από τις µεγάλες αποκλίσεις τιµών που υφίστανται
        µεταξύ των δικτύων διανοµής, επιτρέπουν να διασφαλιστεί ότι η περιφερειοποίηση
        των ειδικών φόρων κατανάλωσης δεν θα προκαλέσει στρεβλώσεις του ανταγωνισµού
        στην αγορά των πετρελαϊκών προϊόντων. ∆εδοµένου ότι το προβλεπόµενο µέτρο δεν
        εφαρµόζεται στο πετρέλαιο εσωτερικής καύσης για εµπορική χρήση, αποκλείεται η
        στρέβλωση του ανταγωνισµού στις αγορές µεταφοράς προσώπων και αγαθών.
   (7)  Η Επιτροπή εξετάζει περιοδικά τις µειώσεις και τις απαλλαγές για να εξακριβώσει ότι
        δεν συνεπάγονται στρέβλωση του ανταγωνισµού, ότι δεν παρεµποδίζουν τη
        λειτουργία της εσωτερικής αγοράς και ότι παραµένουν συµβατές µε τις κοινοτικές
        πολιτικές στον τοµέα της προστασίας του περιβάλλοντος, της ενέργειας και των
        µεταφορών.
   ΕΞΕ∆ΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                          Άρθρο 1
   1.    Επιτρέπεται στη Γαλλία να εφαρµόσει µειωµένα επίπεδα φορολογίας στην αµόλυβδη
         βενζίνη και στο πετρέλαιο εσωτερικής καύσης που χρησιµοποιούνται ως καύσιµα.
         Το πετρέλαιο εσωτερικής καύσης για εµπορική χρήση, κατά την έννοια του άρθρου
         7, παράγραφος 2, της οδηγίας 2003/96/ΕΚ, δεν επωφελείται απ’ αυτή τη δυνατότητα
         µείωσης.
   2.    Οι µειώσεις µπορούν να διαφοροποιούνται ανάλογα µε τις διοικητικές περιφέρειες,
         εφόσον πληρούνται όλοι οι ακόλουθοι όροι:
         –     οι µειώσεις δεν υπερβαίνουν τα 35,4 ευρώ ανά 1000 λίτρα αµόλυβδης βενζίνης
               και τα 23,0 ευρώ ανά 1000 λίτρα πετρελαίου εσωτερικής καύσης.
         –     οι µειώσεις δεν υπερβαίνουν τη διαφορά επιπέδων φορολογίας µεταξύ του
               πετρελαίου εσωτερικής καύσης και του πετρελαίου εσωτερικής καύσης για
               εµπορική χρήση·
EL                                           9                                              EL
 ---pagebreak---           –    οι µειώσεις αποτελούν συνάρτηση των αντικειµενικών κοινωνικοοικονοµικών
               συνθηκών που επικρατούν στις περιφέρειες.
   3.     Οι µειωµένοι συντελεστές πρέπει να ανταποκρίνονται στις υποχρεώσεις που
          προβλέπονται από την οδηγία 2003/96/ΕΚ και ιδίως στους ελάχιστους συντελεστές
          που προβλέπονται στο άρθρο 7.
                                         Άρθρο 2
   Η παρούσα απόφαση λήγει στις 31 ∆εκεµβρίου 2011.
   Η παρούσα απόφαση εφαρµόζεται από την 1η Ιανουαρίου 2006.
                                         Άρθρο 3
   Η παρούσα απόφαση απευθύνεται στη Γαλλική ∆ηµοκρατία.
   Βρυξέλλες,
                                          Για το Συµβούλιο
                                          Ο Πρόεδρος
EL                                          10                                          EL